
VENDIM
Nr. 42, datë 21.1.2026

PËR SHPALLJEN E DISA ZONAVE ME PËRPARËSI ZHVILLIMIN E EKONOMISË MALORE NË BASHKINË TEPELENË

Në mbështetje të nenit 100 të Kushtetutës dhe të pikës 1, të nenit 4, të ligjit nr. 20/2025, “Për paketën e maleve”, me propozimin e ministrit të Shtetit për Pushtetin Vendor, Këshilli i Ministrave

VENDOSI:

1. Shpalljen “Zonë me përparësi zhvillimin e ekonomisë malore” në territorin e Bashkisë Tepelenë të zonave, si më poshtë vijon:
a) Zona nr. 1, pjesë e njësisë administrative Kurvelesh, me sipërfaqe 9673 (nëntë mijë e gjashtëqind e shtatëdhjetë e tre) ha, sipas hartës në sistemin KRGJSH, të paraqitur mbi ortofoto; 
b) Zona nr. 2, pjesë e njësisë administrative Lopës, me sipërfaqe 3741 (tre mijë e shtatëqind e dyzet e një) ha, sipas hartës në sistemin KRGJSH, të paraqitur mbi ortofoto;
c) Zona nr. 3, pjesë e njësisë administrative Qendër-Tepelenë, me sipërfaqe 19291 (nëntëmbëdhjetë mijë e dyqind e nëntëdhjetë e një) ha, sipas hartës në sistemin KRGJSH, të paraqitur mbi ortofoto.
2. Shtrirja, kufijtë dhe pikat e hyrjes e të daljes së këtyre zonave përcaktohen në hartën treguese, sipas sistemit KRGJSH, që i bashkëlidhet këtij vendimi. 
3. Llojet e aktiviteteve që do të zhvillohen në këtë zonë janë: 
a) të zhvillimit ekonomik;
b) të zhvillimit industrial;
c) të zhvillimit turistik.
[bookmark: _GoBack]4. Ngarkohen Ministria e Ekonomisë dhe Inovacionit, Agjencia Shtetërore e Kadastrës dhe Bashkia Tepelenë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

